kardosdrur/scandi-wiki huggingface dataset:
Taken 2

Taken 2 er en engelsksproget fransk actionthriller fra 2012 instrueret af Olivier Megaton, blandt de medvirkende er Liam Neeson, Maggie Grace, Famke Janssen, Leland Orser, Jon Gries, D.B. Sweeney, Luke Grimes og Rade Šerbedžija. Det er fortsættelsen til filmen Taken fra 2008, og blev udgivet 13. oktober 2012. På trods af blandede anmeldelser fra filmkritikere var Taken 2 en kommerciel succes, og indspillede mere end den forrige film i serien. Det er den anden film i Taken-serien.

Handling 

Taken 2 foregår et år efter, at den pensionerede CIA-agent, Bryan Mills (Liam Neeson), reddede sin kidnappede datter, Kim, fra en brutal menneskehandlende mafia. 

På sin intense færd med at opspore datteren dræbte han en række af kidnapperne, og nu vil mafiabossen og faderen til et af Bryans ofre have hævn. 

Under en familieferie i Istanbul bliver Bryan, hans ekskone (Famke Janssen) og datter (Maggie Grace) derfor opsporet af de hævntørstige kriminelle. For at redde sig selv og sin familie får den tidligere agent endnu engang brug for de særlige evner, han tilegnede sig under sin tid hos CIA.

Medvirkende 
 Liam Neeson som Bryan Mills
 Maggie Grace som Kim Mills
 Famke Janssen som Lenore "Lennie" Mills
 Rade Šerbedžija som Murad Krasniqi
 Leland Orser som Sam
 Jon Gries som Casey
 D.B. Sweeney som Bernie
 Luke Grimes som Jamie
 Olivier Rabourdin som Jean-Claude Pitrel
 Kevork Malikyan som Inspector Durmaz
 Luenell som Kims kørelærer
 Alain Figlarz som Suko

Referencer

Eksterne henvisninger 
 

Franske film fra 2012
Thrillerfilm fra Frankrig
Actionfilm fra Frankrig
Engelsksprogede film
Film fra 20th Century Fox
Lommekniv

En lommekniv er en kniv, der kan foldes, og som indeholder et eller flere knivsblade, som foldes ned i håndtaget, så den kan putte i lommen. Det kalde også en foldekniv, og på engelsk benyttes ordet jackknife eller jack-knife også. En typisk klingelængde er 5 til 15 cm. Lommeknive er alsidige værktøjer, og kan kan bruges til alt fra at åbne konvolutter, skære sejlgarn, udføre tracheostomi i nødsituationer, skære et stykke frugt eller til selvforsvar.

Lommekniven findes i en lang række udformninger og størrelser. Nogle knive har ikke blot en knivsblad, men også en lang række andre funktioner. På visse knive kan man låse bladet, så det ikke kan foldes ned igen.
En af de mest berømte lommeknive er schweizerkniven, der er et multifunktionsværktøj, som oprindeligt blev fremstillet til den schweiziske hær.

Historie 

Den tidligst kendte lommekniv dateres til den tidlige jernalder. En lommekniv med et benskæft blev fundet Hallstatt i Østrig, som er dateret til 600-500 fvt. Iberiske foldeknive, som er blevet fremstillet af lokale håndværkere, er blevet fundet i Spanien og stammer fra den førromerske periode.

Referencer 

Knive
Satya Nadella

Satya Nadella,  (født 1967) er Microsofts  tredje CEO, siden virksomheden blev stiftet i 1975. 

Han efterfølger Steve Ballmer og Bill Gates.

Nadella er født i Hyderabad, Andhra Pradesh, Indien, er amerikansk statsborger og kom til Microsoft i 1992 efter ansættelse hos Sun Microsystems.

Udnævnt til CEO hos Microsoft den 4. februar 2014.

Uddannelse
Elektronik- og kommunikationsingeniør fra følgende institutioner:
Mangalore University (B.Tech), Indien
University of Wisconsin–Milwaukee (M.S.), USA
University of Chicago Booth School of Business (M.B.A.), USA

Referencer

Eksterne henvisninger 

Microsoft - CEO Satya Nadella
Microsofts News Center - Satya Nadella

Erhvervsfolk fra USA
Dataloger fra USA
Gladiolus

Gladiolus er en slægt med flere end 250 arter, der først og fremmest er udbredt i det sydlige Afrika. Nogle få arter findes i Nordafrika og Sydeuropa. Det er flerårige, urteagtige planter med en underjordisk knold, som bærer stængler med 1-9 sværdformede blade. Disse blade er furede på langs og helrandede. Blomsterne sidder endestillet på den ene side af skuddene. De enkelte blomster er 3-tallige og uregelmæssige med 6 lyserøde, rødlige eller lyst purpurrøde blosterblade. Frugtrene er trekantede kapsler med 20-100 frø.

 Kardinalgladiolus (Gladiolus crdinalis)
 Almindelig gladiolus (Gladiolus communis)
 Byzantinsk gladiolus (Gladiolus communis subsp. byzantinus)
 Korngladiolus (Gladiolus italicus)
 Sortøje (Gladiolus murielae)

Iris-familien
The Jacobite (damptog)

The Jacobite er et skotsk turisttog, som bliver trukket af et damplokomotiv.

Toget opererer på en strækning tilhørende West Highland Railway Line i Skotland, og har virket under forskellige navne siden sommeren 1984. Mallaig-stiklinjen af West Highland Railway åbnede i 1901 og blev på det tidspunkt drevet af North British Railway.

For området har toget spillet en vigtig rolle, ved at opretholde en rute i et smukt naturområde i et ellers utilgængeligt del af Skotland.

Rute 
The Jacobite kører en 66 km lang rute mellem stationen i Fort Williams og Mallaig, hvor den kører forbi maleriske områder som bl.a. Loch Eil, Glenfinnan Viaduct og Arisaig. På Glenfinnan station kan man skifte til almindelig togdrift.

Ruten blev brugt i Harry Potter-filmene. Firmaet der driver The Jacobite lod Warner Brothers bruge toget som Hogwartsekspressen i alle filmene og lod det køre på samme rute som The Jacobite til optagelserne. Lokomotivet i filmen er dog GWR 4900 Class 5972 Olton Hall, der i dag findes på Warner Bros. Studio Tour London - The Making of Harry Potter.

Referencer

Eksterne henvisninger 

 The Jacobites hjemmeside
 WEST COAST RAILWAYS – The Jacobite 

Transport i Skotland
Korngladiolus

Korngladiolus (Gladiolus italicus), også skrevet Korn-Gladiolus, er en flerårig, urteagtig plante med stive stængler og slanke, sværdformede blade. Blomsterne er lyst purpurrøde. Planten er hårdfør på friland, når jorden er veldrænet og sandet, og voksestedet er beskyttet.

Kendetegn 
Korngladiolus er en flerårig, urteagtig plante med opret vækst og stive, kantede stængler. Bladene er spredt stillede, sværdformede furede på langs med langt udtrukken spids og med hel rand, Bladpladen er furet på langs. Begge bladsider er lyst grågrønne. Blomstringen foregår i marts-juni, hvor man finder blomsterne siddende zig-zag på den yderste halvdel af skuddet. De enkelte blomster er 3-tallige og uregelmæssige med 6 lyserøde til lyst purpurrøde blomsterblade. Frugterne er trekantede kapsler med mange frø.

Rodsystemet består af en knold med flere lag af beskyttende hylstre. Både stængler og trævlede rødder udgår fra knolden.

Planten når en højde på 80-100 cm og en bredde på 25 cm. Heri er ikke medregnet den langsomme spredning via underjordiske skud fra knoldene.

Hjemsted 
Korngladiolus hører naturligt hjemme i Nordafrika, Mellemøsten, Kaukasus, Centralasien og det sydlige og sydøstlige Europa. Desuden er arten naturaliseret i store dele af den øvrige, subtropiske verden, hvor den er et frygtet ukrudt. Arten er knyttet til lysåbne voksesteder på veldrænet, gruset bund.
I den mellemhøje del af bjergene bag Rethymnon, Kreta, (300-800 m over havet) vokser arten sammen med bl.a. almindelig dragerod, Coridothymus capitatus (en art af en slægt, som er nærtstående på timian), duskhyacint, græsk jordbærtræ,  Iris cretica, johannesbrød, kermeseg, kretaalpeviol, kretaløn, kretisk galdebær, lægestyrax, mastikstræ, orphanidestulipan og Phlomis cretica (en art af løvehale)

Galleri

Note 

Tørketålende planter
Haveplanter
The Jacobite

The Jacobite har flere betydninger:
 The Jacobite (damptog) – skotsk turisttog
 The Jacobite (syrisk kirke) – syrisk ortodoks kirke, beliggende i Kerala, Indien
 The Jacobite (bevægelse) − politisk bevægelse i Storbritannien
Maspalomas

Maspalomas eller Maspalomas - Costa Canaria er et byområde og en turistby (lokalt el Sur, som betyder Syden) på den sydlige del af den kanariske ø Gran Canaria. Maspalomas består af turistområderne Campo Internacional, San Agustín, Playa del Inglés, Meloneras, Sonnenland og den lokale by San Fernando. Disse områder er alle sammenvoksede og udgør et samlet byområde. Det er den største turistby på Gran Canaria. Maspalomas er en del af kommunen San Bartolomé de Tirajana og har omkring 33.000 indbyggere (2004).

Navnet 
Navnet kan stamme fra Rodrigo Mas de Palomar, en nybygger og soldat fra Mallorca eller fra Francisco Palomar, en ven af Alonso Fernandez de Lugo, som købte 87 Guancheslaver fra Güímar og bosatte sig i området.

Historie 
Stedet er et resultat af et ambitiøst udviklingsprojekt som er gennemført med baggrund i en international arkitektkonkurrence som blev afholdt i 1961 under foranledning af Alejandro del Castillo, som ejede det meste af jorden som blev byudviklet. Vinderen var firmaet S.E.T.A.P. (inkl. urbanisten Langueneau og økonomen Michel Meill). Området dækkede 1.060 Ha (ca. 10 km2).

Galleri

Kilder

Eksterne henvisninger 

 El nombre de Maspalomas  (etymological study) 
 Town Hall
 Panoramic Virtual Tours of Maspalomas 

Gran Canaria
Byer i Kanariske Øer
Klitter
Farvergade

Farvergade  er en gade i Københavns Indre By fra Rådhuspladsen / den nye Regnbuepladsen og Vester Voldgade i vest til Hestemøllestræde, Kompagnistræde og Gåsegade i øst.

Farvergården 
I 1560 blev der på initiativ af Frederik 2. oprettet et farveri, omtrent på samme sted hvor Vartov ligger i dag. Der blev indkaldt ekspertise fra Tyskland, men som årene gik, viste farveriet sig at være en dårlig forretning for kongen. Omsider blev virksomheden solgt til astronomen Tycho Brahe, der i forvejen havde en gård ved siden af. Brahe forpligtede sig til at indrette en særlig farveribygning ud til vandet og til at stille en bolig til rådighed for farvermesteren. Til gengæld ønskede han at bruge den stenskanse, der stødte op til farvergården, som observatorium. Brahe og hele hans familie, tjenere, kollegaer og alskens udstyr opholdt sig her, fra han forlod Hven i 1597, til han forlod Danmark for stedse i 1599.

Vartov 

Gården fungerede efterfølgende i en periode som fængsel, for i 1665 at overgå til stiftelsen Vartov,<ref>Evan Bogan: Københavns Gadenavne", Bogans Forlag, 2003</ref> som plejehjem for fattige og syge. Efterhånden var bygningerne dog i så dårlig stand, at de blev ubeboelige, og bygmesteren og arkitekten Johan Cornelius Krieger fik derfor til opgave at bygge nye. Dette foregik i årene 1724-1729, hvorefter Philip de Lange udvidede mod Farvergade i 1743-1744. 

Blandt Vartovs mange beboere og patienter kan nævnes billedhuggeren Bertel Thorvaldsens islandske far Gottschalk Thorvaldsen. Professor og præst Poul Egede'', søn af Grønlands missionær Hans Egede, flyttede ind på Vartov i 1770. N. F. S. Grundtvig var præst i Vartov Kirke fra 1839 til sin død i 1872. 

Omkring århundredeskiftet 1900 var Farvergade berygtet for sit værtshusliv og prostitution. Efter lukningen af de offentlige bordeller i 1906 blev der fremsat forslag om at indlemme hele gaden i Kompagnistræde. Gadenavnet blev dog reddet i Borgerrepræsentationen.

Noter 

Gader i Indre By (København)
Kia Concord

Kia Concord var en firedørs sedan fra bilfabrikanten Kia Motors, som første gang kom på markedet i 1987. Alle versionerne havde firecylindrede motorer. Modellen var baseret på Mazda 616 og dermed baghjulstrukket. Produktionen af Concord blev afsluttet i 1995, og efterfølgeren Clarus blev introduceret året efter.

Kilder

Eksterne henvisninger 

Concord
Store mellemklassebiler
Baghjulstrukne biler
Biler introduceret i 1987
Biler fra 1980'erne
Biler fra 1990'erne
Art Spiegelman

Art Spiegelman (født Itzhak Avraham ben Zeev den 15. februar 1948 i Stockholm) er en amerikansk tegneserietegner, som har medvirket i og promoveret et antal tidsskrifter. Han arbejder også som illustrator.

Spiegelman blev født i Stockholm; hans forældre var polskjødiske flygtninge. Han voksede op i Queens, New York og tog eksamen fra High School of Art and Design. Han er mest kendt i sin egenskab af forfatter af Maus, som gav ham Pulitzerprisen . Sammen med sin hustru Françoise Mouly grundlagde han i 1980 serieantologien Raw , som blev udgivet frem til 1991.

Han har også arbejdet for tyggegummiproducenten Topps, for hvilken han har skabt produkter som samlekortene Garbage Pail Kids. Han arbejdede også i ti år fra 1992 for avisen The New Yorker. I 2004 udgav han serien In the Shadow of No Towers, inspireret af 11. september-angrebene .

Han har, foruden den nævnte Pulitzerpris, vundet et antal priser, blandt andet Inkpot Award, Adamsonprisen, Urhunden og Eisnerprisen.

Eksterne henvisninger 

Tegneserietegnere fra USA
Forfattere fra USA
Urhundenvindere
Personer fra Stockholm
Jøder fra Sverige
Jøder fra USA
Maus (tegneserie)

Maus er en grafisk roman i to dele af den amerikanske forfatter og tegner Art Spiegelman. Handlingen kredser omkring forfatterens far, Vladek Spiegelman, og om hvordan denne overlevede Holocaust. Maus er tegnet med antropomorfistiske dyr, hvor blandt andet jøderne er mus, tyskerne katte og polakkerne grise.

Den første del af Maus blev delvis udgivet i tidsskriftet Raw 1977-1985 og i bogform i 1986. Den anden del blev udgivet i Raw 1986-1991 og i bogform i 1991.

Udgaver 
 1986 – Art Spiegelman: Maus: a survivor's tale. 1, My father bleeds history, 
 1992 – Art Spiegelman: Maus: en overlevende fortæller. Bind 1: Min fars lidelseshistorie, 
 1991 – Art Spiegelman: Maus: a survivor's tale. 2, And here my troubles began, 
 1992 – Art Spiegelman: Maus: en overlevende fortæller. Bind 2: Og her begyndte mine problemer, 
 2006 – Art Spiegelman: Maus: en overlevende fortæller, 

Holocaust
Tegneserier fra USA
Skt. Benno-Gymnasium

Skt. Benno-Gymnasium er et tysk gymnasium i Dresden, Sachsen. 

Skolen har en musikalsk samt naturvidenskabelige og sproglige retninger. 

Skolen blev grundlagt allerede i 1709, men blev nedlagt under det nazistiske styre. 

Skolen blev atter genåbnet efter den tyske genforening i 1991.

I 1996 flyttede gymnasiet ind i et futuristisk inspireret bygningskompleks tegnet af Behnisch Architekten fra Stuttgart.

Uddannelsesinstitutioner i Dresden
Gymnasier i Sachsen
Etableret i 1709
Etableret i 1991
Felix Rachfahl

Felix Rachfahl (født 9. april 1867 i Schömberg, Schlesien, død 15. marts 1925 i Freiburg im Breisgau) var en tysk historiker.

Rachfahl blev i 1898 ekstraordinær professor i Halle an der Saale samt normal professor i Königsberg i 1903, i Giessen i 1907, i Kiel i 1909 og i Freiburg i 1914. Han var en særdeles produktiv historiker og beskæftigede sig meget med Firsårskrigen og tysk-preussisk udenrigspolitik fra 1848.

Blandt hans talrige skriftlige værker, kan nævnes; Margareta von Parma (1898), Deutschland, Friedrich Wilhelm IV. und die Berliner Märzrevolution (1901) og det omfattende værk Wilhelm von Oranien und der niederländische Aufstand (bind I-II 1906-08, bind III 1924), Die deutsche Politik König Friedrich Wilhelms IV im Winter 1848-49 (1919), Don Carlos. Kritische Untersuchungen (1912; kritik af Viktor Bibls indlæg i 1918 i debatten om Don Carlos-problemet), Deutschland und die Weltpolitik 1871-1914 (I, 1923), Die deutsche Aussenpolitik in der wilhelminischen Ära (1924) og Staat, Gesellschaft, Kultur und Geschichte (1924). I polemikken om Karl Lamprechts kulturhistoriske metode var Rachfahl en af dennes mest opmærksomme modstandere.

Kilder 
 "Rachfahl, Felix"  i Nordisk Familiebog (2. udgave, 1925)

Historikere fra Tyskland
Faglitterære forfattere fra Tyskland
Ansatte ved Kiels Universitet
Personer fra Schlesien
Tyskere i 1800-tallet
Tyskere i 1900-tallet
Ansatte ved Giessens Universitet
Ansatte ved Freiburgs Universitet
Karoline af Reuss

Karoline af Reuss (Caroline Elisabeth Ida; 13. juli 1884 − 17. januar 1905) var hertuginde af Sachsen-Weimar. Hun blev gift med hertug Wilhelm Ernst af Sachsen-Weimar i 1903.

Karolines ægteskab blev arrangeret mod hendes vilje, og helt indtil vielsen forsøgte hun af aflyse hele brylluppet, men blev tvunget med vold af kejserparret til at fuldføre vielsen. Hun mistrivedes ved hoffet i Weimar, som på daværende tidspunkt blev anset for at være det mest strikse af alle tyske hoffer, der behandlede den royale familie som dyr i et bur. Det medførte en skandale, da hun flygtede til Schweiz. Hendes ægtefælle besøgte hende i Schweiz, hvor hun forklarede, at hun ikke var flygtet fra ham, men fra hoffet. Mange forsøgte at overtale hende til at vende tilbage til Weimar, men hun fik en svær depression. Det officielle dødsårsag blev angivet til at være lungebetændelse som følge af influenza, selvom flere mener det var selvmord. Hun blev den sidste person, som blev begravet i dynastiets gravkammer i Weimar.

Kilder 
 Baseret på en oversættelse fra Svensk Wikipedia, der er blevet foretaget af WikiTrans.Net.

Huset Reuss
Tyskere i 1800-tallet
Tyskere i 1900-tallet
Ernestinske linje af Huset Wettin
Sølvoxid

Sølv(I)oxid er en kemisk forbindelse med molekylformelen Ag2O. Det er et fint sort eller mørkebrunt pulver, der bliver brugt til at fremstille andre sølvbaserede kemikalier.

Fremstilling 
Sølvoxid kan bliver fremstillet ved at blandet vandige opløsninger af sølvnitrat og alkalihydroxider som natrium- eller kaliumhydroxid. Denne reaktion giver ikke nævneværdige mængder sølvhydroxid på grund af den gunstige energetik for følgende reaktion:
2 AgOH → Ag2O + H2O (pK = 2.875)

Struktur og egenskaber 

Ag2O er en isostrukur af Cu2O. Man kan derfor forvente at Ag2O i er uopløselig i alle solventer, bortset fra reaktion. Det er lidt opløseligt i vand som følge af dannelsen af ionen Ag(OH)2– og muligvis relaterede hydrolyseprodukt. Det bliver opløst i ammoniakopløsninger og giver opløselige derivater.
En opslæmning af Ag2O bliver let angrebet af syrer:
Ag2O + 2 HX → 2 AgX + H2O
hvor HX = HF, HCl, HBr eller HI, HO2CCF3. Det vil reagere med opløsninger af alkalichlorider som udfældes som sølvchlorid, og giver den korresponderende alkalihydroxid i opløsningen.

Som mange sølvforbindelser er sølvoxid fotosensitiv. Det dekomponerer ved temperaturer over 280 °C.

Anvendelse 
Oxidet bliver brugt i visse sølvoxid-batterier, ligeså er peroxidet, Ag4O4. I organisk kemi bliver sølvoxid brugt som et mildt oxidationsmiddel. Eksempelvis oxiderer det aldehyder til den korresponderende carboxylsyre. Disse reaktion virker bedst når sølvoxid bliver dannet in situ fra sølvnitrat og alkalyhydroxid.

Referencer

Eksterne henvisninger 
 Annealing of Silver Oxide Demonstration experiment: Instruction and video
 Silver Oxide, Ag2O

Oxider
Feluke

En feluke () er en traditionel sejlbåd lavet af træ, der bliver anvendt i Rødehavets beskyttede vande og i det østlige Middelhav herunder Malta, men især langs Nilen i Egypten, Sudan og i Iraq. Dets rig består af et eller to latinersejl.

De er som regel i stand til at medtage ti passagerer og besætningen består af to eller tre personer. På trods af at være blevet gjort forældede af motorbåde og færger, er felukker stadig i aktivt brug som et transportmiddel i byer der støder op til Nilen f.eks. Aswan og Luxor. De er specielt populære blandt turister, som kan få en mere stille og rolig oplevelse, end den motorbådene har at tilbyde.

San Franciscos flåde 

En stor flåde af latinersejl-riggede felukker skabte trængsel i San Franciscos dokke før og efter bygningen af det stats-ejede Fisherman's Wharf i 1884. Let, lille og nem af manøvrere udgjorde felukker grundpillen i San Francisco Bays fiskeriflåde. John Muir udtalte om dem, "Disse arbejdsheste havde en mast der var vinklet eller lutret kraftigt fremad, og et stort trekantet sejl der hang ned fra en todelt rå".

Se også 
 Dhow

Kilder 
 Muscat, Joseph (2003) The Gilded Felucca and Maltese Boatbuilding Techniques. Pubblikazzjonijiet Indipendenza, Malta.

Eksterne henvisninger 

 "Tides of change: Fisherman's Wharf, 1870 - 1930" : af John Muir, en associeret kurator for små skibe ved San Franciscos Maritime National Historiske Park.
 fotografier af felukker på Nilen 

Sejlbådstyper
Arabisk kultur
Maltesisk samfund
Fiskefartøj
Bølling (Egtved Sogn)

Bølling er en landsby i Egtved Sogn, beliggende 4 km sydøst for Egtved og 5 km nordvest for Vester Nebel. Den ligger i Vejle Kommune og hører til Region Syddanmark.

Bebyggelsen består i dag af en række gårde og en del huse. Tidligere var der skole, købmand og forsamlingshus (opført 1890). Forsamlingshuset brændte i marts 2016 og bliver enten solgt eller revet ned. Skolen blev nedlagt omkring 1970 og eleverne flyttet til Egtved Skole.

Historie 
På Knudsbølvej 22 sydvest for Bølling findes rester af et voldsted. Her lå Mastigård, som ifølge traditionen var en af Marsk Stigs gårde.

Jernbanen 
Bølling fik holdeplads på Kolding-Egtved Jernbane (1898-1930). Stationsbygningen, der lå 2 km nordøst for landsbyen Bølling, er bevaret på Roedsvej 17.

Noter

Eksterne kilder/henvisninger 
 Landsbyhistorier: Bølling

Lokaliteter i Vejle Kommune
Erik Lindahl

Erik Robert Lindahl (født 21. november 1891 i Stockholm, død 6. januar 1960 i Uppsala) var en svensk nationaløkonom. Han var professor i nationaløkonomi ved Uppsala Universitet 1942-58. Lindahl var en af de fremmeste repræsentanter for Stockholmsskolen inden for nationaløkonomisk teori. Hans forskning fik stor international opmærksomhed. Desuden var han rådgiver for den svenske regering og Sveriges Riksbank, den svenske centralbank. Lindahl er blandt andet kendt for sin bog Studies in the Theory of Money and Capital, som er blevet en klassiker inden for nationaløkonomien. Han har lagt navn til begrebet Lindahl-ligevægt, som betegner en markedsligevægt med offentlige goder.

Lindahl blev i 1943 indvalgt i Kungliga Vetenskapsakademien som medlem nr. 909.

Kilder 
 Sveriges dödbok 1947-2006, (Cd-Rom), Sveriges Släktforskarförbund

Ansatte ved Uppsala Universitet
Medlemmer af Kungliga Vetenskapsakademien
Nationaløkonomer
Personer fra Stockholm
Økonomer fra Sverige
Svenskere i 1900-tallet
Faglitterære forfattere fra Sverige
Stockholmsskolen (økonomi)

Stockholmsskolen er betegnelsen på en gruppe økonomiske forskere, der var aktive fra 1930'erne og fire årtier frem. Fælles for disse økonomer var, at de var påvirket af den britiske økonom John Maynard Keynes og den svenske Knut Wicksell. Gruppen havde et tæt samarbejde og udvekslede ofte idéer. Ideologisk set kan man dog ikke betragte dem som en samlet gruppering. Drivende kræfter inden for gruppen var Gunnar Myrdal, Bertil Ohlin og Erik Lindahl, men tilknyttet gruppen var også Dag Hammarskjöld, Alf Johansson, Erik Lundberg og Ingvar Svennilson, selvom sidstnævntes bidrag til det nationaløkonomiske område næppe har haft interesse for eftertiden.

Gruppens navn blev offentliggjort af Bertil Ohlin i artiklen "Some notes on the Stockholm theory of savings and investment" i det britiske videnskabelige tidsskrift Economic Journal i 1937. Dette skete som en direkte respons på Keynes udgivelse, "The general theory on Employment, Interest and Money", der var udkommet året før (i 1936), og havde som formål, at han ville vække verdens opmærksomhed på de svenske forskningsresultater inden for emnet. Skolen lancerede bl.a. idéen om fremtidsforventningerne og periodeanalyser; analyser af forandringer var i fokus allerede fra begyndelsen. To af gruppens medlemmer, professorerne ved Handelshögskolan i Stockholm, Gunnar Myrdal og Bertil Ohlin, modtog i hhv. 1974 og 1977 Nobelprisen i økonomi.

Skolens 50-års-jubilæum blev fejret ved en international konference afviklet i Stockholm i 1987. Forelæsningerne blev holdt af Lars Jonung, professor i nationaløkonomi ved Handelshögskolan i Stockholm, der udgav dem i bogform i 1991: "The Stockholm School of Economics revisited".

Se også 
 Handelshögskolan i Stockholm
 Sveriges Riksbanks pris i økonomisk videnskab til Alfred Nobels minde

Kilder

Litteratur 
 Larsson, Sven-Erik; Bertil Ohlin (1998, Stockholm)

Økonomisk idehistorie, økonomisk metode og heterodoks økonomi
Sveriges økonomi
Abildgaardsgade

Abildgaardsgade er en gade på Østerbro i København, der går fra Øster Farimagsgade til Øster Søgade ved Sortedams Sø. Gaden består af små beboelseshuse med haver og er en del af kvarteret Kartoffelrækkerne.

Gaden er opkaldt efter maleren Nicolai Abildgaard.

Eksterne henvisninger

Noter 

Gader på Østerbro